- Ես ցնցված եմ... Ներկա գտնվել այսպիսի հեղինակավոր հավաքի՝ այսպիսի նշանավոր իրադարձության առիթով և ստանալ այսպիսի հուզական խթան՝ դա բառերով նկարագրել հնարավոր չէ։ Փոխադարձ հոգևոր հարստացման, փոխըմբռնման և բարեկամության շրջանակներում տեղի ունեցած այս հոյակապ միջոցառման համար առաջին հերթին պետք է երախտագիտություն հայտնել կազմակերպիչներին։ Կարծում եմ մասնակիցներս դեռ երկա՛ր, շա՛տ երկար կհիշենք այս օրը։ Մեզ համար զարմանալի ու միաժամանակ ուրախացնող է, որ Արցախի բեմարվեստն իր բեղմնավոր ուղին անցել է Ա. Օստրովսկու ստեղծագործությունների ուղեկցությամբ։ Սա նշանակում է, որ հայ-ռուս բարեկամության արմատները շատ խորն են։ Ուրախ ենք այն ավանդի համար, որ ներ է դրվում Արցախի մայր բուհում՝ ռուսաց լեզվի և ռուսական մշակույթի զարգացման համար։ Ես Աստրախանում իմ գործընկերներին, ուսանողներին, մագիստրանտներին, բոլորի՛ն կպատմեմ, թե որքան սիրելի է ու պահանջված մեծ, հզոր ռուսաց լեզուն այս փոքրիկ հողակտորում ապրող ժողովրդի համար։